Държавен вестник, бр. 87, 2021 г., стр. 7

БРОЙ  87	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 328 
ОТ 14 ОКТОМВРИ 2021 Г.
за определяне на условията и реда за изплаща­
не на компенсации на работници и служители 
и на самоосигуряващи се лица, осигурени в 
икономически дейности, за които са наложени 
от държавен орган временни ограничения за 
осъществяването им в периода на обявено 
извънредно положение или обявена извън­
редна епидемична обстановка
МИНИСТЕРСКИЯТ СЪВЕТ
П О С Т А Н О В И :
Чл. 1. Настоящото постановление урежда 
условията и реда за изплащане на компенса­
ции на следните лица, упражняващи трудова 
дейност в сферата на икономически дейности, 
за които с акт на държавен орган са въведени 
временни ограничения за осъществяването им в 
периода на обявено извънредно положение или 
обявена извънредна епидемична обстановка:
1. работници и служители, наети от ра­
ботодатели, които са местни физически или 
юридически лица или техни поделения, други 
организационно и икономически обособени об­
разувания, както и чуждестранни юридически 
лица, които осъществяват стопанска дейност 
в Република България, и са осигурени по реда 
на чл. 4, ал. 1, т. 1 от Кодекса за социално 
осигуряване (КСО) – за времето, през което 
поради въведените временни ограничения 
за осъществяване на дейността, посочена в 
акта на държавния орган, са били в неплатен 
отпуск по реда на чл. 160, ал. 1 или чл. 173а, 
ал. 2 от Кодекса на труда;
2. самоосигуряващи се лица по чл. 4, ал. 3, 
т. 1 и 2 от КСО – за времето, през което са 
прекъснали дейност поради въведените вре­
менни ограничения за осъществяване на дей­
ността, посочени в акта на държавния орган.
Чл. 2. (1) Месечният размер на компенсаци­
ята на всяко правоимащо лице по чл. 1, т. 1 е 
75 на сто от размера на осигурителния му доход 
за юли 2021 г. Когато договореното работно 
време в месеца, за който се изплаща компен­
сация, е по-малко от договореното работно 
време в месеца, от който се определя размерът 
є, същата се изплаща пропорционално.
(2) Осигурителният доход за юли 2021 г. 
се определя, както следва:
1. за лицата, които имат отработени 
дни – среднодневният осигурителен доход 
се умножава по броя на работните дни за 
месец юли;
2. за лицата, които през целия месец са 
ползвали отпуск поради временна нерабо­
тоспособност, за бременност и раждане или 
при осиновяване на дете до 5-годишна въз­
раст – среднодневният размер на дохода, от 
който е определено обезщетението, се умно­
жава по броя на работните дни за месец юли;
3. за лицата, които през целия месец са 
ползвали отпуск за отглеждане на дете до 
2-годишна възраст – минималната месечна 
работна заплата за страната;
4. за лицата, които през определени дни 
от месеца са ползвали отпуск за временна 
неработоспособност, за бременност и раж­
дане, при осиновяване на дете до 5-годишна 
възраст или отглеждане на дете до 2-годишна 
възраст – среднодневният осигурителен доход, 
определен по реда на т. 2 и 3, се умножава 
по съответния брой работни дни;
5. за лицата, които през целия месец са 
били в неплатен отпуск или не са осигурени 
по чл. 4, ал. 1, т. 1 от Кодекса за социално 
осигуряване при този работодател – мини­
малната месечна работна заплата за страната.
(3) Размерът на компенсацията по ал. 1 на 
всеки работник и служител се изчислява, като 
осигурителният доход, определен по реда на 
ал. 2, се раздели на броя на работните дни 
в месеца, за който се иска компенсацията, 
и се умножи по броя на работните дни, за 
които се дължи.
(4) Лицата по чл. 1, т. 1 имат право на 
компенсация в рамките на 2021 г. за периода, 
в който са ползвали неплатен отпуск по реда 
на чл. 160, ал. 1 или чл. 173а, ал. 2 от Кодекса 
на труда във връзка с наложени ограничения 
за осъществяване на дейността, за която са 
наети, с акт на държавен орган.
(5) Компенсации не се изплащат за работ­
ници и служители, които:
1. не са били осигурени при същия рабо­
тодател към датата, предхождаща датата на 
издаване на акта на държавния орган по чл. 1;
2. за претендирания период ползват отпуск 
на друго основание.
(6) При прекратяване на трудовия договор 
на работника или служителя в периода за 
подкрепа изплащането на компенсацията се 
прекратява от датата на прекратяването на 
договора.
Чл. 3. (1) Месечният размер на компенса­
цията на лицата по чл. 1, т. 2 е 75 на сто от 
определения със Закона за бюджета на ДОО 
минимален осигурителен доход за тези кате­
гории лица за месеца, за който се изплаща 
компенсацията.
(2) Компенсации се изплащат на лицата по 
чл. 1, т. 2, които упражняват трудова дейност, 
към датата, предхождаща датата на издаване 
на акта на държавния орган по чл. 1.
Чл. 4. (1) За получаване на компенсация 
лицата по чл. 1, т. 1 предоставят на рабо­
тодателя формуляр за финансова иденти­
фикация или декларация, в която посочват 
данни за лична платежна сметка, обозначена 
с международен номер на банкова сметка 
(International Bank Account Number – IBAN), 
водена от доставчик на платежни услуги, 
лицензиран от Българската народна банка, 
или от клон на доставчик на платежни ус­
луги, осъществяващ дейност на територията 
на страната.